text:
Al è simpri interessant confrontâsi cu la int zovine e plene di voie di fâ di cheste tiere. Cussì al è stât ancje pe cjacarade fate cun Anna Micelli che tal Mai dal 2019 e je stade elete sindiche di Resie. No simpri jessi une femine, massime in cierts contescj e in cierts moments al è sempliç, ma jê e conte: “O partìs di une comunitât dulà che la femine e à simpri vût une posizion paritarie a pet dal om, e timp indaûr e gjestive ad in plen la famee intant che i oms a jerin pal mont. O ven di une realtât dulà che mi pesin par chel che o soi e par chel che o fâs, di là di jessi femine o om. O rivi di plui di 20 agns di volontariât te mê comunitât: o ai maduride cheste decision dopo vê fat un percors, e dal sigûr e je une cjame divierse il fat di jessi aministradôr. Dopo pôcs mês, al è rivât il Covid: passât il taramot no vin mai vût situazions tant urgjentis se no par pôc timp. In chestis ocasions, o pensi che lis nestris comunitâts di mont a àn simpri scugnût frontâ robis pardabon dificilis e mi ven tal cjâf la vite di mê none, pont di riferiment de mê famee. Te prime vuere mondiâl e à scugnût scjampâ par vie de disfate di Cjaurêt, e e je restade profughe par plui di un an; dopo tornade, e à metût sù famee e e je deventade mari intant de seconde vuere mondiâl, cui todescs in cjase. A 70 agns e à passât il taramot e e à scugnût tornâ a fâ sù la cjase, e e à judât a tirâ sù i nevôts… Duncje, par me nol è nuie che no si puedi superâ cjapant un probleme par volte, vivint dut ce che al sucêt tant che une oportunitât! De storie si impare tant, e jo o ai la fortune di jessi part di une comunitât che e à savût mantignî vive une lenghe par agnorums, tignint di cont musiche e bai che a continuin in ore di vuê a jessi tramandâts ai zovins in forme orâl. I zovins a imparin a sunâ a orele, no son musiciscj ma la energjie che e ven fûr dal lôr sunâ e je incredibile.”
◆ “Ciert al è che vivi in mont vuê al coste fature – e continue Anna – e mi displâs dîlu, ma secont me dal taramot incà nol è stât fat un vêr progjet furlan su la mont. La mont no pues jessi viodude dome come un lûc di vacance ma come un lûc di vite che al va sostignût! Se jo o ai une scuele cun 52 fruts intun comun che al è larc 4 km e lunc 20 sul confin cu la Slovenie, fevelìn di ce che a son chescj 52 fruts! Nol è pussibil spostâju, a partegnin al lôr paîs; dut chest al compuarte coscj e valutazions plui inlà, ma al è impuartant resonâ su pe mont e sui servizis e no dome sui numars! Da sigûr al è evident il câl demografic, ma chei 5 fruts che chest an a nassaran a àn dirit a vê une vite intal lûc dulà che a nassin! Une comunitât e continue a jessi vive parcè che a son fameis e fruts.”
◆ E su da lenghe roseane e zonte: “Cuant che o levi aes mediis, no podevi fevelâ par rosean parcè che nus metevin la note. Vuê tes scuelis si fasin lezions di culture roseane. Vê une proprie lenghe, vê tradizions al è un alc in plui. Al è stât un pas impuartant ancje jessi inserîts inte leç di tutele des minorancis linguistichis. Il frut che al fevele par rosean si puarte daûr un mont, il mont di chei che a son stâts prime di nô e che al à dât un significât a dut chest e nus al àn tramandât. E chel toc di lidrîs lu puartarìn daûr te valîs de vite: ancje se o larìn ator pal mont, o savarìn simpri cuale che e je cjase nestre. Cheste e je la ricjece di vivi in mont. Cualchi volte di Invier – che tor lis 4 di dopomisdì al ven scûr –, cuant che tu jentris te val tu viodis la mont Cjanine plene di nêf e il soreli che al va a mont le vistìs di colôrs spetacolârs, che nancje Giotto al varès podût meti suntun cuadri. A nassin sensazions e emozions che, vivintlis ogni dì, nus dan une vore di energjie positive. Chescj biei ambients a àn di jessi ripopolâts. O vin di impegnâsi a clamâ e a intercetâ la int che e à voie di cambiâ il so mût di vivi.” ❚
Jessi sindic femine in montMarta Vezzi
Al è simpri interessant confrontâsi cu la int zovine e plene di voie di fâ di cheste tiere. Cussì al è stât ancje pe cjacarade fate cun Anna Micelli che tal Mai dal 2019 e je stade elete sindiche di Resie. No simpri jessi une femine, massime in cierts contescj e in cierts moments al è sempliç, ma jê e conte: “O partìs di une comunitât dulà che la femine e à simpri vût une posizion paritarie a pet dal om, e timp indaûr e gjestive ad in plen la famee intant che i oms a jerin pal mont. O ven di une realtât dulà che mi pesin par chel che o soi e par chel che o fâs, di là di jessi femine o om. O rivi di plui di 20 agns di volontariât te mê comunitât: o ai maduride cheste decision dopo vê fat un percors, e dal sigûr e je une cjame divierse il fat di jessi aministradôr. Dopo pôcs mês, al è rivât il Covid: passât il taramot no vin mai vût situazions tant urgjentis se no par pôc timp. In chestis ocasions, o pensi che lis nestris comunitâts di mont a àn simpri scugnût frontâ robis pardabon dificilis e mi ven tal cjâf la vite di mê none, pont di riferiment de mê famee. Te prime vuere mondiâl e à scugnût scjampâ par vie de disfate di Cjaurêt, e e je restade profughe par plui di un an; dopo tornade, e à metût sù famee e e je deventade mari intant de seconde vuere mondiâl, cui todescs in cjase. A 70 agns e à passât il taramot e e à scugnût tornâ a fâ sù la cjase, e e à judât a tirâ sù i nevôts… Duncje, par me nol è nuie che no si puedi superâ cjapant un probleme par volte, vivint dut ce che al sucêt tant che une oportunitât! De storie si impare tant, e jo o ai la fortune di jessi part di une comunitât che e à savût mantignî vive une lenghe par agnorums, tignint di cont musiche e bai che a continuin in ore di vuê a jessi tramandâts ai zovins in forme orâl. I zovins a imparin a sunâ a orele, no son musiciscj ma la energjie che e ven fûr dal lôr sunâ e je incredibile.”


c: text/html

text:
Home Art, Entertainment & Media | Burgenland Burgenland (230) Kärnten (571) Niederösterreich (1,388) Oberösterreich (1,226) Salzburg (766) Steiermark (1,279) Tirol (849) Vorarlberg (441) Wien (2,706) Eisenstadt-Umgebung Akaziengasse Andau Apetlon Baad Bad Sauerbrunn Bad Tatzmannsdorf Baumgarten Bernstein im Burgenland Bruckneudorf Delhi Deutsch Kaltenbrunn Deutschkreutz Donnerskirchen Draßburg Dublin Eberau Edelstal Eisenstadt Eisenstadt-Umgebung Forchtenstein Frauenkirchen Gattendorf Gols Grossbachselten Großhöflein Großpetersdorf Güssing Hamburg Hirm Horitschon Hornstein Jabing Jennersdorf Jois Kaisersdorf Kemeten Kittsee Kohfidisch Königsdorf Lackenbach Leithaprodersdorf Litzelsdorf London Lutzmannsburg Markt Allhau Mattersburg Mogersdorf Mönchhof Müllendorf Nebersdorf Neckenmarkt Neudörfl Neufeld an der Leitha Neumarkt an der Raab Neumarkt im Tauchental Neusiedl am See Oberpullendorf Oberschützen Oberwart Ollersdorf im Burgenland Op Oslip Pamhagen Parndorf Pilgersdorf Pinkafeld Piringsdorf Podersdorf am See Porto Pöttelsdorf Pöttsching Purbach am Neusiedler See Purbach am Neusiedlersee Rax Rechnitz Riedlingsdorf Rohrbach bei Mattersburg Rust Sankt Andrä am Zicksee Sankt Margarethen im Burgenland Sankt Michael im Burgenland Schattendorf Seattle Siegendorf Sigleß Stegersbach Steinbrunn Stinatz Stoob Trausdorf an der Wulka Unterkohlstätten Unterpetersdorf Unterrabnitz Weiden am See Winden am See Wulkaprodersdorf Zurndorf
Sort by
Filtered By
Art, Entertainment &...
-
P Not evaluated yet Add to My list Added
-

robotstxt: allowed

filter: keep


text:
I lavoradôrs austriacs, che fin in dì di vuê a podevin gjoldisi, in plui des domeniis, tredis zornadis di fieste ad an, cumò a puedin propit jessi contents. La Cort Europeane ur à dât une man cuntune sentence che e zonte une altre zornade di fieste. Di cumò indevant ducj i lavoradôrs, cence tignî cont des lôr crodincis religjosis, a varan dirit di vê une dì di fieste o une paie dople il Vinars Sant. Fin cumò chest al valeve dome pai evangjelics, pai metodiscj e pai vieris catolics (chei che si jerin distacâts tal 1871). Stant ae Cort Europeane, chest al jere discriminatori su fonde religjose e duncje – se propit e à di jessi une zornade di fieste – alore che e sedi par ducj, ancje pai ateus.
E cemût si fasial a no jessi dacuardi cu la Cort Europeane, se no altri par vie che une zornade libare di plui o une paie dople par ducj a spalanchin barcons cetant grancj ancje par nô talians, stant che o stin inte stesse Europe e sù par jù cui stes dirits. Cun di fat, i austriacs a àn za scomençât a domandâsi – ma o varessin di fâlu ancje nô – tropis religjons che a son di fat e tropis zornadis di fieste che e à ognidune. A spietin cun baticûr che ducj i lavoradôrs di cualsisedi religjon a domandin zornadis libaris pes lôr fiestis e, stant che la Cort Europeane e ricognossarà par ducj chest dirit, ca di cualchi an a saran plui zornadis di fieste che dîs di vore, come inte Rome antighe. In sumis, la Austrie e sarà plui indenant di ducj in Europe par chel che al tocje il multiculturalisim e la tolerance religjose, che a son aspiets là che cumò no je dal sigûr la prime.
Cheste e je fantapolitiche e nô – ben clâr – le vin butade sul ridi! Il guvier austriac, che si svante di tignî dut in strope, massime tal slargjâ la borse, nol à mai volût sintî a fevelâ di une altre zornade di feriis, che e costarès ae economie 600 milions di euros sù par jù. E dut chest, a dispiet di ce che a disin de lôr economie, cetant floride e che par chel e varès di garantî bielis jentradis cu lis tassis. Par scjinfâ une dì di feriis di plui, a vevin proponût di gjavâ il Corpus Domini – tant nissun al sa plui ce che al è – fasint fieste il Vinars Sant, tignût in bon di cetantis confessions. Dut câs, il guvier Kurz al à dit di volê rispietâ i indreçaments de Cort Europeane e al à burît fûr la soluzion: al à gjavât a ducj la fieste dal Vinars Sant e cussì nissun al podarà dî di jessi discriminât. Cui che al vûl al podarà domandâ une dì des feriis personâls, ma al varà di fâlu almancul trê mês prime; se però il datôr di lavôr al varà bisugne di lui in chê zornade, al podarà paiâlu come une altre zornade di fieste.
Si domandisi ae fin se e vâl la pene di movi dute cheste balfuerie, stant che pai lavoradôrs al cambie pôc, par vie che dut câs la plui part di lôr inte zornade di vinars e lavore dome fin a misdì. Nancje dî che i sindicâts, che il guvier ju à menâts ator ben e no mâl, a son cetant rabiôs: a vevin scomençât domandant la zornade interie invezit che mieze, e cumò ur e àn gjavade dal dut. Al somee un cjastì par chei che a àn pretindût di disviâ il guvier di robis plui penzis. ❚
Barbara Cinausero


text:
Mandi nono!
Mandi frute. Ce brute muse! Cualchi probleme?
O varès di là a Udin, ma o ai la machine a justâ.
Eh, bon, lâ a Udin nol sarà mighe un probleme? Cuant che o jeri zovin o levi in biciclete!
Sì, nono, lu sai. Ancje i cjargnei a vignivin jù de Cjargne batint il tac! Ma no ai dute la zornade di butâ vie, jo.
E no puedistu doprâ la coriere? No si usie plui?
O podarès, ma o ai di là in dôs trê buteghis ancje fûr de citât. Almancul che e fos il car sharing.
Ce? Almancul “che a sierin”? E cemût fâstu a lâ intune buteghe sierade, dopo?
No “che a sierin”, nono, il car sharing! Si clame car sharing cuant che tu condividis la machine cun altre int.
Ah, biele robe! No, no, lis machinis e lis feminis no si à di dividilis cun nissun. No son mighe salams.
Ma nono, e je une cuistion di ecologjie, di risorsis. Doprâ mancul lis machinis, e doprâlis insiemi.
Biele robe! Une volte o ai imprestade la mê 128 a Bepo, e mi è tornade indaûr cuntune pache, che me le veve voltade intune cinccent!
Ma cul car sharing la machine no je tô! Al è il Comun che al met a disposizion in cualchi puest in citât un pocjis di machinis. Tu tu ‘nd cjapis sù une e tu le dopris cuant che ti covente.
E ce crodino, chei dal comun, di dâ fûr machinis cussì, come che a fossin blave pai cunins? O sin in Italie: cui vuelistu che lis torni indaûr?
Ma no, nono: par cjoli une machine tu âs di fâ une tessare, lassâ il to numar di cjarte di credit tant che garanzie. Al è come un nauli. E tu puedis doprâ une machine cence paiâ bol, sigurazion…
Mmmh, e cui paijal la benzine? Jo o il comun?
Nuie benzine: pal car sharing si doprin machinis eletrichis.
Machinis eletrichis? E ce vano vie, cul fîl tacât al parecolps? E se tu sbaliis strade? Si ingropial dut?
Ma sù po, nono: a àn une batarie!
Sigûr! E tu âs di lâ atôr cu lis batariis gnovis, tal câs che si scjarii? Ma. A àn cjatât propite il non just: che a sierin buteghe, par me. Jo o voi indevant cu la mê biciclete!
✒ Bete Di Spere
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
Il gaelic in Irlande al è un clâr esempli dal fat che tutelâ dome il “status” di une lenghe nol sigure la sô sorevivence. Su la cjarte al è supuartât legalmentri, insegnât tes scuelis e scrit par ogni strade e cjanton, ma la sô vitalitât e je tant plui basse di ce che e varès di jessi, considerant il so nivel di tutele. No si è rivât adore a fâ cressi il “valôr strumentâl” de lenghe, ma dome il so “valôr simbolic”, ven a stâi il “status” de lenghe.
***Il valôr simbolic al è une vore impuartant, ma di bessôl nol è avonde. Bisugne che la lenghe e deventi il fîl de schene di une comunitât linguistiche, il mieç principâl pes ativitâts economichis e sociâls. Se chest nol capite, la lenghe e ven rimplaçade de lenghe maioritarie che e ven viodude tant che plui funzionâl.
***Par chel che al inten il rûl de scuele, il gaelic al ven insegnât te scuelis e in ciertis si doprilu par imparâ altris materiis. Une situazion diferente a pet di chê dal furlan, ma chest nol è suficient par contignî la derive linguistiche. Doi i problemis: i fruts a tachin masse tart a imparâlu a scuele, invezit a varessin dibisugne di sintîlu a fevelâ te scune. Secont, la scuele no da masse impuartance che si impari ben la lenghe. Duncje si produsin “semi feveladôrs” che, deventâts gjenitôrs, i fevelin ai fruts par inglês. Ma soredut, il grant probleme al è che i arlêfs che a saltin fûr de scuele no àn la pussibilitât di doprâ la lenghe te lôr vite lavorative e sociâl, stant che la sfere sociâl e economiche di Irlande e fevele inglês.
***Une altre lezion di cjapâ sù e je su cuâl che al è il rûl di une lenghe minoritarie inte societât. Il gaelic irlandês al conte une relative largje popolazion che lu fevele come seconde lenghe imparade in tarde etât, e je ancje une vore preseade dai inteletuâi di Irlande e un simbul di ereditât culturâl. No cate dutis lis misuris di politiche linguistiche, i marilenghe di gaelic intal Gaeltacht a son dome 85.000 di lôr. Lis personis di chescj lûcs rurâi no àn timp di pensâ a cetant biele che e je la lôr culture, ma a àn simpri plui bisugne dal inglês par sorevivi. In sumis, li che al è fevelât in mût naturâl de nassite, il gaelic al sta murint. Par cuintri, e je deventade la lenghe simboliche dai inteletuâi e dai nazionaliscj, che a fevelin inglês, ma che lu àn imparât. E reste duncje une lenghe “biologjichementri muarte”, ma ben conservade sot glace: une lenghe simboliche, un pôc come il latin tal nestri passât. ❚
✒ Redazion
IL COMENT. Il rûl di une lenghe............
Il gaelic in Irlande al è un clâr esempli dal fat che tutelâ dome il “status” di une lenghe nol sigure la sô sorevivence. Su la cjarte al è supuartât legalmentri, insegnât tes scuelis e scrit par ogni strade e cjanton, ma la sô vitalitât e je tant plui basse di ce che e varès di jessi, considerant il so nivel di tutele. No si è rivât adore a fâ cressi il “valôr strumentâl” de lenghe, ma dome il so “valôr simbolic”, ven a stâi il “status” de lenghe.


text:
Nus tocje intitulâ simpri cussì il toc su la Borse Internazionâl dal Turisim (BIT, apont) che si davuelç ogni an a Milan, li che dutis lis regjons talianis e dal mont a presentin la lôr ufierte turistiche al public. Di fat nô o lin par scrusignâ trop che di furlan al è te presentazion che e fâs la nestre regjon dal so teritori, aromai cognossût sot dal slogan “Ospiti di gente unica”. Mancul mâl che Josep Ejarque, il consulent catalan pal turisim che al veve clamât Illy al è stât tant criticât des fuarcis di drete: il stand al à simpri la impostazion che al veve creât lui. Un dai plui biei, se no il plui biel, dal salon: jerbute vere par tiere, une pissine a simbolegjâ la ufierte turistiche di mâr, lis onipresintis Frecis Tricolôrs, il ucefuarpiis, i scarpets, persuts e un ristorant tipic… Come tai agns stâts, però, pôc e nuie di furlan tai depliants esponûts. Uniche moscje blancje un biel librut dal Comun di Spilimberc “Ator par Spilimberc e par lis muculis”, la descrizion di un percors a pît di Spilimberc ai rilêfs di tiere che a van jù fin te grave dal Tiliment (“muculis” te fevelade di Spilimberc). Il librut di fat al è fat par furlan (par prin, oltri che vê il titul in marilenghe), talian e inglês. «Il librut al stice la curiositât» nus dîs Donatella Cesare dal Ufici Turistic gjestît de pro loco «nus domandin ce lenghe che e je, se spagnûl o francês, e cuant che i spieghìn che e je la nestre lenghe a restin inmagâts». Tai diviers altris depliant dal stand nuie furlan, juste cualchi titulut di articul (massime pal vin) e nancje il non de Regjon tes sôs lenghis, uniche in Europe a unî la culture latine, slave e todescje e che e à madressût une lenghe particolâr come il furlan. Come che nus à dit la operadore di Spilimberc e bastarès cualchi frase par incuriosî un turist che, cun dute la ufierte turistiche che je – ben rapresentade te Fiere di Milan – la particolaritât ancje culturâl di un teritori podarès jessi determinante par indreçâlu sul Friûl (e ancje “-VJ”). A pat di rindisi cont che e je un pont di fuarce: ma al pâr che i tegnin plui i esperts forescj, che si inecuarzin che o sin “int uniche”, che i stes sorestans furlans.
Dree Venier
ATUALITÂT. s… BIT 2010............
Nus tocje intitulâ simpri cussì il toc su la Borse Internazionâl dal Turisim (BIT, apont) che si davuelç ogni an a Milan, li che dutis lis regjons talianis e dal mont a presentin la lôr ufierte turistiche al public. Di fat nô o lin par scrusignâ trop che di furlan al è te presentazion che e fâs la nestre regjon dal so teritori, aromai cognossût sot dal slogan “Ospiti di gente unica”. Mancul mâl che Josep Ejarque, il consulent catalan pal turisim che al veve clamât Illy al è stât tant criticât des fuarcis di drete: il stand al à simpri la impostazion che al veve creât lui. Un dai plui biei, se no il plui biel, dal salon: jerbute vere par tiere, une pissine a simbolegjâ la ufierte turistiche di mâr, lis onipresintis Frecis Tricolôrs, il ucefuarpiis, i scarpets, persuts e un ristorant tipic… Come tai agns stâts, però, pôc e nuie di furlan tai depliants esponûts. Uniche moscje blancje un biel librut dal Comun di Spilimberc “Ator par Spilimberc e par lis muculis”, la descrizion di un percors a pît di Spilimberc ai rilêfs di tiere che a van jù fin te grave dal Tiliment (“muculis” te fevelade di Spilimberc). Il librut di fat al è fat par furlan (par prin, oltri che vê il titul in marilenghe), talian e inglês. «Il librut al stice la curiositât» nus dîs Donatella Cesare dal Ufici Turistic gjestît de pro loco «nus domandin ce lenghe che e je, se spagnûl o francês, e cuant che i spieghìn che e je la nestre lenghe a restin inmagâts». Tai diviers altris depliant dal stand nuie furlan, juste cualchi titulut di articul (massime pal vin) e nancje il non de Regjon tes sôs lenghis, uniche in Europe a unî la culture latine, slave e todescje e che e à madressût une lenghe particolâr come il furlan. Come che nus à dit la operadore di Spilimberc e bastarès cualchi frase par incuriosî un turist che, cun dute la ufierte turistiche che je – ben rapresentade te Fiere di Milan – la particolaritât ancje culturâl di un teritori podarès jessi determinante par indreçâlu sul Friûl (e ancje “-VJ”). A pat di rindisi cont che e je un pont di fuarce: ma al pâr che i tegnin plui i esperts forescj, che si inecuarzin che o sin “int uniche”, che i stes sorestans furlans.


text:
Ae fin di Mai o ai prins di Jugn, la glesie e celebre une des fiestis plui grandis e impuartantis ancje se tal mont catolic e je stade pluitost trascurade: lis Pentecostis o Pasche floride o di rosis. Il significât al è di grant valôr ancje pal dì di vuê e no dome pai cristians ma par dute la umanitât. Si celebre il don des diversitâts, des varietâts, de fantasie infinide di Diu. Il Spirt nus fâs sintî dut chest tant che ricjecis, tesaurs e valôrs che o vin di conservâ cun tante zelosie, e mai considerâ une cualsisei diversitât tant che element di scuintri e di prevaricazion. Il Friûl, piçul struc di mont, di secui al è siôr di diversitâts, ancje ore presint pôc valorizadis. Une lezion dal Spirt ancje pe nestre glesie. (pre Roman Michelot)
Pentecostis, o Pasche des rosis, grant apontament liturgjic par fâ memorie de rivoluzion operade dal Spiritussant sui apuestui, trasformâts di rineadôrs in testemonis, e di cunins in leons.
Il Spiritussant al è il regâl dal Pari al mont pal Fi tornât in glorie. Si podarès clamâlu ancje fuarce dal Pari. Però bisugne dî che al ven fûr dal Pari e dal Fi, par justificâ la barufe sul Filioque, che e à fat lâ in rotis la glesie di Ocident e chê di Orient inmò dal 1054. Cuissà se il Spiritussant, che al è Spirt di unitât, al è stât content che il pape di Rome e il patriarcje di Costantinopoli si sedin gjavâts il bundì par difindilu? Ma aial dibisugne di jessi difindût, lui che al fâs di profession l’avocat, il Paraclit?
Il Spiritussant al è il grant Scognossût, une sorte di “milite ignoto”. Pardut e duncje ancje in Friûl. Si lu studiave a dutrine par cjapâ la cresime, o l’orloi in ocasion de cresime. O crôt però che nancje la glesie in realtât no sepi ce che pardabon al significhe il Spirt. Se no, e varès cjapât dut un altri aspiet e un troi diferent.
Leint il cjapitul 2 dai Ats dai Apuestui, si reste pai efiets “devastants” che il Spirt al à produsût: sunsûr tant che aiaron, sdrondenament a uso taramot, flamis sparniçadis, i apuestui che a tachin a çavariâ in leghis diferentis… Insome, no vevin ducj i tuarts i curiôs che a disevin: «Ce robonis!». E nancje chei altris, plui materialons e cinics, che a sgagnivin: «Chei li a son cjocs in bale!». Parcè che a jerin propit spirtâts. Dut l’incontrari di cemût che si salte fûr des nestris cresimis: sossedant e cuntune grande lamiece di stomi.
O crôt che la glesie e sedi masse serie, precise, puntiliose, ripetitive e un pêl stufadice par revocânus il Spirt che le à inviade. Se il spirt al è spirt, no si pues sierâlu intune butilie o intune stanzie e intun libri o intune struture. La idee di Spirt che e ven fûr dal toc di Luche e je chê di un Spirt fantasiôs, che si divertìs a saltâ ducj i schemis e i confins dal dabenisim par che ognidun al puedi in libertât sbrocâsi cui dons che Diu i à dât.
Un dai slogans plui biei dal Sessantevot al jere: «La fantasie al podê». No sai trope che a ’nd àn vude chei che lu àn proponût. O sai però che al jere induvinât e e sarès stade la grande novitât di chê stagjon.
Un Spirit fantasiôs duncje. Ma ancje rispietôs. Di fat, ducj i popui che a jerin in chei dîs a Jerusalem, e la liste che ju ripuarte e je lungje, a sintivin e a capivin ognidun inte sô marilenghe. Al è chest il miracul carateristic des Pentecostis: la legjitimazion che il Spirt al da a ogni popul di laudâ Diu intal rispiet de sô clime naturâl e culturâl. E nancje chi no sin. Parcè che in dutis lis glesiis de cristianitât par secui e secui si à let chest toc contradisintlu biel che si lu cjantave o leieve. In comunitâts come lis nestris, là che la int e fevele di secui par furlan, par sloven e par todesc, no si pues fevelâ di marilenghe par latin (e cumò par talian) cence pierdi almancul la muse. Par rispiet e onôr di chel Spirt che nus rispiete e nus onore.
Nol baste lei il toc des Pentecostis o meti sù la planete rosse par meretâ il Spirt des Pentecostis. Che se dopo o cirìn ancje di metilu inte scjaipule, alore la fertaie e je complete.
pre Antoni Beline
Cirint lis olmis di Diu, publicade su La Vite Catoliche ai 28.05.1994 ❚
IL FERÂL. Un Spirt fantasiôs e rispietôs............
Ae fin di Mai o ai prins di Jugn, la glesie e celebre une des fiestis plui grandis e impuartantis ancje se tal mont catolic e je stade pluitost trascurade: lis Pentecostis o Pasche floride o di rosis. Il significât al è di grant valôr ancje pal dì di vuê e no dome pai cristians ma par dute la umanitât. Si celebre il don des diversitâts, des varietâts, de fantasie infinide di Diu. Il Spirt nus fâs sintî dut chest tant che ricjecis, tesaurs e valôrs che o vin di conservâ cun tante zelosie, e mai considerâ une cualsisei diversitât tant che element di scuintri e di prevaricazion. Il Friûl, piçul struc di mont, di secui al è siôr di diversitâts, ancje ore presint pôc valorizadis. Une lezion dal Spirt ancje pe nestre glesie. (pre Roman Michelot)


text:
Risultati ricerca
Elementi trovati: 13
Titolo analitico
Per il nome completo del curatore cfr. l'elenco dei collaboratori a p. 5 dell'opera che contiene il presente articolo. - Contiene, con brevi note biografiche in fine: Il marciat di Cormòns / Pietro Zorutti. La cisile / Maria Molinari Pietra. La Filipputte ; L'acquedôt (da cantarsi su arie diverse) / Luigi Castelliz ; dettate dal sig. Ado Zarnetti. Unviâr / Pieri Pian. Lis ciampanis di Cormòns / Tite Robul (Ermete Zardini). Lagrimis / Alfonso Deperis. Sune, ciampane, sune / Tite di Sandri (Giuseppe Pietro Collodi). Oh, une volte / Pepi di Luise (Giuseppe Marangon). Bavesele / Fulvia Dalmasson. Profugos (Zisillis 'snidadis) / Francesco Capello (Ciaveli). Rosis / Maria Gioitti Del Monaco. Vecio mulin di aghe / Toni Gabiot (Oddo Marangon). Cormòns / Giuseppe Dutti (Bepo Volineri). La ploe / Marisa Simonetti. - In: Cormòns : sot la mont e sot la nape, p. 22-31
Titolo analitico
In: Ce fastu?, a.5, n.7
Monografia a stampa
Ermete Zardini, Tite Robul : vôs poetiche di un timp, di une tiare, di une int / a cure di Eraldo Sgubin
Cormôns : Comune di Cormôns ; Udine : Societât Filologiche Furlane, 1994
Monografia a stampa
Fluride di puisie su la mont Quarine = Florilegio di poesia sul monte Quarin / a cura di Eraldo Sgubin
Cormons : [s. n.], stampa 1998 (Gorizia : Grafica Goriziana)
In cop.: Societa filologica friulana, Amîs da mont Quarine, Banca Popolare di Cividale. - Contiene testi di Ermete Zardini, Alfonso Deperis, Maria Gioitti Del Monaco, Giuseppe Collodi, Dolfo Zorzut, Guido Felice Simonetti, Alojz Gradnik, Giuseppe Dutti, Lello Bevilacqua, Eraldo Sgubin, Aurelio Cantoni, Alberto Picotti, Renato Russian.


text:
Declarazion di muart
Utents principâi: citadins.
Normativis principâls di riferiment: D.P.R. n. 396 dai 3/11/2000 - "Regolament pe revision e la semplificazion dal Ordenament dal Stât Civîl – daûr dal art. 2 c. 12 de Leç n. 127 dai 15.05.1997; D.P.R. n. 285 dai 10.09.1990.
Descrizion dal servizi: cu la declarazion di muart si fâs la iscrizion tal regjistri di Stât civîl. La declarazion di muart e inten chei decès che si son verificâts tal Comun di Talmassons. Se il decès si è verificât intune abitazion privade i familiârs a àn di clamâ il miedi o la vuardie mediche pe verifiche de cause di muart. Po dopo si à di visâ il miedi necroscopi che al aciertarà la muart, dopo 15 oris dal moment dal decès, e al compilarà il certificât di consegnâ al Ufici di Stât civîl dentri di 24 oris de muart. La declarazion di muart e pues jessi presentade di un parint, di un convivent o di un lôr delegât, o di altre persone informade dal decès. Se il decès si è verificât in ospedâl la declarazion di muart e ven fate diretementri de struture ospedaliere.
Documentazion di presentâ: schede di muart fate dal miedi e aciertament dal miedi necroscopi.


text:
Mi soi cjatât intal licôf de Ikea a Vilès. No starai a contâus dal gjenar di publicitât e de presentazion dal grup comerciâl, ma dai discors che a son stâts fats pe ocasion cualchi element di analisi al pues pardabon vignî fûr.
Duncje, il president di Ikea Italia, tai motîfs de sielte dal lûc dal gnûf centri, cun intenzion e cun fuarce al à volût meti chês carateristichis che ator pal mont a segnin i furlans e il Friûl. A son simpri lis solitis, leadis al lavôr, ae serietât, ae fiducie che o vin semenât tai paîs forescj.
La solite muse che cualchi volte nus va ancje strete, ma cuant che a son chei altris a nomenâle, nus fâs plasê.
I rispuint Ciriani, vicepresident de Regjon, che subite al precise che no si trate di fevelâ ben dome dai furlans, ma ancje dai venits e dai julians.
O varès capît se al ves dite slovens e todesc, par fâ riferiment a chei altri grups linguistics sul teritori, ma sincerementri nol centrave nuie cu la Ikea, a mancul di no pensâ a un messaç comerciâl cun Slovenie e Austrie.
O soi sigûr invezit che daûr chê frase a jerin scuindûts doi pensîrs: il prin clarementri eletorâl, viodût che Ciriani al è di Pordenon e la sgubie dal Pdl dal Nonciel su la presince venete te Diestre Tiliment e è un lôr balin fis. Sul stes plan, la cuistion dai julians: Vilès provincie di Gurize, e duncje Venezia Giulia. La seconde e je aromai tal dna dai nestris sorestants: mai fâ passâ la idee, il concet di un «unicum», cuant che si cjacare di Friûl.
Se po dopo la ocasion par chestis declarazions e je publiche, miôr ancjemò.
Dut chest al sarès ridicul, se nol ves invezit rivât a produsi dams une vore impuartants.
Cjalait la comunicazion e cemût che a vegnin aromai dopradis lis peraulis. Nol esist plui il vin, o il formadi furlan. Si bêf e si mangje un prodot dal Friuli Venezia Giulia. Une volte i ai domandât a Riccardo Illy, rispiet ae sô idee di Regjon, cemût che si saressin nomenâts i abitants di culì: «Friulgiuliesi», mi veve rispuindût. I vevi dite che al sunave tant mâl.
Illy no è plui, ma chei che a son rivâts dopo, a son ancjemò piês.
Dree Valcic
LInt AUTONOMISTE. Simpri plui Friulgiuliesi............
Mi soi cjatât intal licôf de Ikea a Vilès. No starai a contâus dal gjenar di publicitât e de presentazion dal grup comerciâl, ma dai discors che a son stâts fats pe ocasion cualchi element di analisi al pues pardabon vignî fûr.


text:
Pal San Simon a son passâts pardabon i plui grancj nons de narative furlane dal ultin toc dal Nûfcent e de prime part dal gnûf milenari: e za cjalant cui che dal 1980 incà al à vinçût il preseât ricognossiment, o capìn subit parcè che chest concors al è considerât il plui impuartant premi leterari pai scrits in marilenghe. Intai 37 agns de sô storie la vitorie e je lade a oms come il poete Amedeo Giacomini, Alan Brusini, Franca Mainardis, Renzo Balzan, Checo Tam, Mario Turello, Sandri Di Sualt, Dani Pagnucco, Luca De Clara, Pierluigi Visintin, Raffaele Serafini e Adriano Nascimbeni, dome par citâ cualchidun dai tancj che a àn fat la storie di chest Premi che nol fâs diferencis di teritori: lu àn vint plui voltis autôrs di là da l’aghe come Ovidio Colùs, Giacomo Vit e Alberto Luchini. Il president de Jurie, Carlo Tolazzi, a à vint dôs voltis, come i za citâts Colùs e Luchini, pre Toni Beline, Gianni Gregoricchio, Roberto Ongaro e Tarcisio Mizzau: ma il record al è chel di Franco Marchetta, che al à vint trê voltis (1997, 2011, 2012). Cinc voltis il premi nol è stât assegnât: la Jurie no je tant di bocje buine, ma chest al è ancjemò di plui garanzie di cualitât . ❚ (W. Tom.)
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
Ermes di Colloredo, Poesie scelte, Udine 1992
«Chiante il vilan, e in fetis va tajant / Lu dur teren cui braz e cul versor; / E se ben scalmanat, plen di sudor, / la gran fadìe plaseul rind cul so chiant. / / Chiante la vilanele il sorc sapant / Cul chiaf jù bass, e alt lu posterior / E par che disi a Sirio: il to brusor / Che al mi teti di maj, piez di furfant / / (…) Chianti anchie jò par slizerì il torment, / Che lontan di Polimie ogn’ore ‘o sint: / Polimie di chest cuur unic content».
Al è il prin sunet che o cjatìn in cheste edizion des poesiis dal cont Ermes, vivût jenfri il 1622 e il 1692. Al fo militâr e diplomatic, ma la sô vere nature e jere di poete e, cun di fat, a pene che al podè, si ritirà inte sô vile di Guriz di Cjamin dal Tiliment, fin ae muart.
Lis sôs poesiis furlanis a son un document interessant sedi pal lôr valôr leterari (cualchidune des composizions e je cence mancul di alt nivel) sedi pe testemoneance dal stât de lenghe furlane intal Sîscent e des soluzions dopradis pe grafie.
A forin editadis une prime volte intal 1785 par cure dai fradis Murero di Vignesie. Po, intal 1828, al fo Pieri Çorut a publicâ lis poesiis dal Colorêt, cu la zonte di une cuindisine des sôs. E, intal 1992, la Societât Filologjiche Furlane e de fûr chescj doi volums intun elegant satûl, cuntune prefazion critiche une vore documentade di Rienzo Pellegrini.
A son, pe plui part, sunets, ma ancje otavis, dialics, odis e cjançons une vore lungjis. I argoments a son chei che si pues spietâsi de poesie di chel periodi: la nature, cronichis di vuere, lis amiciziis, lis malatiis. E, plui di dut, l’amôr pe sô Polimie, li che, cualchi volte, il so cjant al à une ande che e fâs pensâ al Petrarca e ai siei amôrs disfortunâts. No mancje, però, nancje la vene satiriche e la voie di scherçâ. La scriture e rispiete metriche e prosodie, tant al è vêr che cualchidune des cjançons e je ancje stade metude in musiche (di Lino Straulino).
Opare meritorie cheste edizion, che e met ae puartade dai furlans un dai paris de lôr lenghe.
Laurin Zuan Nardin


text:
Al sofle par dute Europe l’aiar di indipendence pes nazions cence stât. Massime te Catalogne, tal Pais basc, in Scozie, dulà che la pussibilitât di un referendum popolâr par stacâsi di Madrid, di Londre, e je deventade une realtât concrete. Daûr di cheste propueste si è metût dongje un bloc storic che al travierse chei popui tant te borghesie che te classe lavoradore. Cence jentrâ tal specific des resons di cheste gnove cussience, o volarès marcâ doi elements: la crisi economiche che e sburte a cirî formis gnovis di agregazion istituzionâl e di svilup e, tal câs dai bascs, la decision da la Eta di sierâ la lote armade, gjavant cussì al stât centrâl ogni pretest par dî di no ae autonomie.
E je une robe biele chê che e sta sucedint, par noaltris furlans, ma ancje pai sarts, pai valdostans, pai sud tirolês, pai ocitans e par dutis chês altris minorancis in Italie. O soi content parcè che une peraule tant che indipendence no va daûr e tacade a chê Padanie che no esisteve se no tai calcui eletoraliscj de Leghe. Cumò e pues tornâ a svolâ, libare e francje, cun dute la sô nobiltât ideâl e storiche.
Tal stes timp, o soi pinsirôs sui efiets che e pues vê in Friûl e su la sô bataie pe autodeterminazion. Dite sclete: o ai pôre che cualchidun al resti inceât de peraule, che di colp al pensi di podêle realizâ ancje ca di noaltris. Cumò e subite.
O sarès dacuardi, e cetant ancje, se daûr di nô al fos madûr un moviment che in ducj chescj agns al ves realizât dutis lis tapis dal autonomisim e che cumò al disès vonde, nus covente alc di plui.
E invezit o sin ca a cjalâ la disfate di cheste Regjon a statût special, che in cualchi maniere e rapresentave la muse istituzionâl de nestre diference tal stât talian. Piçule, falsade di Triest, ma pûr simpri une espression in cualchi maniere nestre. Bastarde di sigûr, ma nestris a jerin i paris.
Mauro Toson, un an za fa al scriveve propit su la Patrie che forsit il lavôr dai autonomiscj al jere completât cu la stesse nassite de Regjon e che si scugnive movisi intune altre direzion. Forsit al veve reson, ma viodint cemût che e je tratade dal guvier, une riflession sul câs o no di difindi la autonomie e va fate.
In sumis, metisi a sberlâ indipendence cence nuie daûr, e pues jessi ancje une maniere par no fâ nuie di concret vuê. No si rive, almancul fin cumò, a meti dongje la int pes elezions, pensâ di rivâ a fâlu par un referendum mi somee plui grivie ancjemò. Cuasi une scuse par justificâ il no jessi bogns nancje di vê une presince significative, ancje tai numars, te nestre realtât politiche.
O speri di falâ, ma lis elezions a son dongje e po dopo tant fevelâ e je ore di movisi. ■
DREE VALCIC
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +


text:
Al è Francesco Cojutti il gnûf president de Consulte provinciâl dai students, l’organisim che al rapresente passe 24 mil students des scuelis superiôrs de provincie di Udin. La sô elezion si è vude ai 10 di Novembar in ocasion de prime sentade plenarie de assemblee che si è vierte cui salûts dal president de Provincie Pieri Fontanini e dal Cuestôr di Udin Claudio Cracovia. Cojutti, che al vîf a Udin e al frecuente l’ultin an alì dal istitût Marinelli, al podarà contâ sul jutori di Paolo Petrucco (vice president dal Stellini) e dal consei di presidence che al è componût dai students Anna Chiara Vigna, Giuseppe Beltrame, Elia Pupil, Giovanni Fabris e Marion Angeli. La consulte provinciâl e met dongje 52 membris, 2 par ogni istitût superiôr des istituzions scolastichis dal cjâf lûc, sparniçadis su dut il teritori. Dongje de riunion plenarie che si davuelç ogni mês, i students de Consulte a animin ancje il lavôr des diviersis comissions tant che stampe, traspuarts, dirit al studi e salût. La Patrie dal Friûl al à intervistât Cojutti par cognossilu miôr e par savê cuai che a son i siei obietîfs tant che gnûf president de Consulte.
Jerial za impegnât dentri de Consulte prime di deventâ president?
Si, chest an scolastic al è il tierç consecutîf che o fâs part e par me al è pardabon un grant onôr rapresentâ la mê realtât scolastiche dentri di cheste situazion. Tai agns passâts o ai fat part dal Consei di presidence e po o soi stât ancje vice president. Se chest an o ai sintût la necessitât di fâ part ancjemò de Consulte e di metimi inmò di plui a disposizion, al è ancje pal docent referent dal orghin Emanuele Bertoni e pai students che o vin condividût cheste esperience.
Cemût aial cjapât cheste nomine?
Le ai cjapade cuntun grant sens di responsabilitât. Di fat, cuant che o ai vût la fiducie des fantatis e dai fantats rapresentants di dutis lis scuelis dal nestri teritori, o ai subit pensât cemût metimi in vore par no deludi sedi lôr che ducj i students che nô o rapresentìn. Dut câs, o riten di vê acuisît in chescj agns lis competencis che a coventin par vuidâ e sei puartevôs de Cps di Udin tignint simpri in considerazion che buine part dal merit dai pussibii risultâts a dipendaran dal sostegn di chei altris membris, sedi inte sede plenarie che dal consei di presidence.
Cuai sono i obietîfs che si è metût?
Tant che prin aspiet o riten che un brâf president al scuen metisi l’oblic morâl di rapresentâ dutis lis istancis che i vegnin presentadis, e al à di sei in stât di fâ sintesi des variis opinions dentri de assemblee plenarie de Consulte. Un altri aspiet une vore impuartant e je la creazion di un ambient di dialic e di condivision che al pues formâsi dome cu la disposizion ae scolte di bande des figuris puartevôs tant che il president e il vice president. Ae fin, i obietîfs personâls a coincidin cul promovi di plui la Consulte e inviâ gnovis colaborazions cu lis realtâts studentescjis dal nord est e des regjons forestis che a confinin cul nestri teritori. Tal detai, o volìn lâ indenant cui progjets di colaborazion cul Consei regjonâl: in proposit, il progjet Studenti in aula che al diven dal protocol firmât l’an passât. Un progjet che al à dimostrât trop impuartant che al è vê rapuarts cu la part interessade diretementi par vê servizis simpri miôr.
Ce rapuarts sono jenfri la Consulte e lis lenghis locâls come il furlan?
La Consulte si è impegnade a promovi la lenghe furlane e e larà indevant ancje chest an in chê direzion. A nivel regjonâl in chescj agns a àn fat part de Consulte ancje diviers students di chês altris minorancis e si sin mots par sburtâ l’orghin di rapresentance in relazion a chestis. O crôt che i plans formatîfs di cualsisei indreçament scolastic secondari di secont grât a sedin pardabon complets, ma chest nol vûl dî no risiervâ spazi a colegaments cu la storie, la lenghe e la culture dal nestri teritori che a puedin dome che insiorâ e rindi plui cussients i students.
di Piero Cargnelutti
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +


text:
Qual plazze fuart in plan o in quel plantade
LA SORPRESA
Al Sig. conte Federico N. N.
CANZONE
QUAL plazze fuart in plan o in quel plantade;
Munìde di presidi e di canons,
Cun fuesse, quintrifuesse e bastïons,
Che d' esercit stranìr vegni tacade;
Se il General è bon mestri di uere,
Al alze cun gabions gran batarie,
E cum bombis, fornei e artigliarie
Di rìndisi paron ben prest al spere.
Avanzand cui aproz al va planc planc
Infintant che in te' fuesse al ha sbochiat;
Granàtis e canon ten preparat,
Par jevà lis difesis a ogni flanc;
E viars il balöard il canon drezze
Par fa dai fondamenz crolà lu mur,
E bersajand al va simpri däur
Fin tant che dirupat, forme la brezze.
Dispon ju siei soldàz a dà l'assalt,
Un caporal, sargent e un bon tenente,
L' un cun dis, chel cun ving, l'altri cun trente,
Plens di coragio ognun va ardit e salt.
Un altri va daspò braf e gajard
Cun cent altris soldaz vie seguitant,
Combatind cun gran cuur al va indevant,
E su la brezze alfin plante il stendard.
Ridòz i difensors in confusions,
Disperaz di podè plui fa difese,
Bandere blanchie alzand tratin la rese,
E la plazze si rind a discrezion.
Plazze è la me tirane, e plazze fuart;
Sòi jò lu general cu va a tacà:
Ma t' impromet che mi ha fat ben sudà,
Prime cu fa la brezze al bolöart.
Hai alzat batarìe cul miò canon,
Ma il polvar ch' ere umid no chiazzave;
E il miò piez ogni tant je m'imbochiave,
E mi deve sborfàdis di peston.
Un dì a' mi fasè une quintrimine
Par fa là in ajar ogni miò dissen;
Di ritirami alquant jò stimai ben
Par no sta spetator de me ruine.
Moschetadis di tuarz che fulminavin,
Eserciz di dispiez simpri in campagne,
Plui crudel no che' l Turc in Alemagne,
Chei voi sassins, meschin ! mi bersajavin.
Ma vedind che a' no 'l jere alfin rimiedi
Di pïà par assalt roche sì fuart,
Mi disponèi di doperà un' altr' art,
E tentài di pïale par assedi.
Scomenzai a tentà l' inteligenze
D' une persone assai me amorevul,
E cun promessis me rindei plasevul,
Par ridù l' interess a convenienze.
Mi valèi dal precet e da l' usanze,
Che omnia per pecuniam facta sunt,
E sperai di spuntà cun chest assunt,
Come cu fàs mestri Lüìs in Franze.
Tentai un dì di volèmi abochià
Cu l' inimì a tratà sol di me pueste,
E mi disè (che tal fo la rispueste)
Che 'o less di grazie a fami buscarà.
Tentai di gnot tiràle a une sortide
Par dài aduess, e stei simpri in aguat;
Ma lu miò bon pinsir restà ingianat,
Che zuje miei di me la so partide.
Tentai alfin dug i partiz plui fuarz,
Par ridù cheste plazze in te me man.
Promessis, donatifs sere e doman,
Ma tant zovave, cu l' incens ai muarz.
E vidind il negozi disperat,
E siarat ogni pass al miò dissen,
Plen di rabie e furor, plen di velen
Rissolvei di fa l' ultin atentat.
Clamai l' araldo, e i disei: va là;
Dì al nemì che al si rindi a buine uere:
Se no, se par assalt entri ste sere,
A domandà quartir no zovarà.
Farai strage crudel e distruzions,
Farai vendete d'ogni dan passat;
Se dut il parapet è squinternat,
Entrarai cul canon e cu i gabions.
Partì l' Araldo e fasè l' ambassade
A l' inimì, presint dut il presidi;
Ma dopo un piez disè: mitìnsi a ridi,
Che jò no stimi un quar la so bulade;
Percè che sul principi ha tant sbarat,
Che al ha frujade ben la munizion,
E il polvar ch' è restat non è plui bon,
E lu canon sta simpri dismontat.
Dì che par pïà une tal fortezze
E' i uelin balis d' aur e no do plomp;
E a cui cu ha vöe di montà su in somp,
A no i vul bräure, ma aquartezze.
Jò sintìnd chest partit, notai lu colp,
E pensai subit di mudà parè;
E indovinai ce che oless dì custiè,
Che lis zariesis no mangie la volp.
Ofindùt altamentri, jò stei atent
Par machinà un qualchi stratageme,
E scomenzai ad operà cun fleme
Par arivà al fin dal miò intent.
Stimai che cheste infat foss la plui biele:
Dèi di man al metal che a dug plas tant,
E tant jò m' inzegnai, e fasei tant,
Che dèi la dormie ad une sentinele.
E chest al jere un vieli caporal,
Cu veve nonant' agn di bon servizi;
E par no dà dal fat alcun indizi,
Lu recipe metei in tal bocal.
Chest cuarp di uardie al jere assai vicin
A la stanze cu duar il Comandant,
Che Dio uardi che al foss trop vigilant,
Mai la sorprese no veve bon fin.
Mi valei d' une gnot oscure e brune,
Cidìn cidìn, nè si sintive peschie,
Mi alzai planc planc su la saracineschie,
E mi logai dentri in te' mieze lune.
E sintìnd l' inimì che 'o jeri entrat,
Dè il cùl indaùr par fa la ritirade;
Alore jò tirai une stocade,
E m' al sentii sot di me distirat.
Vidìnsi sorprendùt in sul plui biel,
Dopo tantis bräuris che al vè fat,
Deponè lu rigor, si rindè afat,
E mi lassà la plazze cul chistiel.
Fidrì, cussì va il mond: un soldat braf
E cu sei veteran a no 'l si piart,
Seben che al chiate ostacul sì gajart,
al sa zujà di man, e miei di chiaf.


text:
Pierdude une pontade di “Caric e briscule”, il mitic program curât e presentât di Dario Zampa su Telefriuli? Cence recuperâ lis vecjis VHS che cumò nissun nancje no lis à plui, la soluzione e je cirî une gnove ufierte dal digjitât terestri. Daspò dal switch off, Telefriuli e à screât il so secont canâl: sul 622, si cjate “Telefriuli Archivio”. Inmagjinis, programs, presentadôrs e looks di altris timps: un passât autoprodusût e cumò visibil. E ae fin, par dîle dute, chest “Archivi” e je la uniche ocasion che o vin par viodi alc in lenghe furlane, denant de puare ufierte dal panorame gjenerâl. Ancjemò di plui cul rivâ dal Istât, che al met sot naftaline ogni forme di creativitât catodiche.
La idee – di par se – no je masse origjinâl: e fâs “man basse” tai scantinâts de emitente di Tavagnà. E e torne a proponi lis mitichis trasmissions che a àn costituît la sô stesse memorie e decretât il so sucès. Chê stesse emitente che, tai prins agns Setante, e foderà il canâl de Ledre di fîi e di centralinis, par vie che e voleve costruî la prime television vie cabli in Italie. Chê TV che e veve soredut sul imprin un so precîs impegn e une mission: pandi la furlanetât, culture e lenghe, e peâ la programazion al teritori e ae int. Il prins palinsescj a ricuardin programs tant che “Flôrs, prose furlane”.
Il sburt lu de ancje Valter La Tona, diretôr di Tf tai agns Ottante e vuê president di une societât di rêts televisivis a Rome.
Chest gnûf canâl nus darà la pussibilitât di viodi cemût che o jerin e ce che o sin deventâts. O tornarìn a viodi i prins gjornaliscj e presentadôrs: Lorenzo Petiziol cu lis sôs rubrichis di balon; lis telecronachis des partidis di Pietro Micoli; “Fogolâr”, zûc a premis tra scuelis mediis. O pûr, apont, “Caric e briscule”, varietât cun zûs e quiz e “Joibe furlane”, program di intrateniment che al meteve a confront i paîs dal Friûl. Chescj ultins simpri presentâts di Dario Zampa. Cun cjavei plui cotonâts e plui neris, cjamesis di fieste cul golet a pic e bregons a gjambe largje. Altris timps. Dome Zampa al reste simpri in onde.
Redazion
TELEVISION, CINE E TEATRI. Finalmentri tant furlan par television… di 30 agns za fa............
Pierdude une pontade di “Caric e briscule”, il mitic program curât e presentât di Dario Zampa su Telefriuli? Cence recuperâ lis vecjis VHS che cumò nissun nancje no lis à plui, la soluzione e je cirî une gnove ufierte dal digjitât terestri. Daspò dal switch off, Telefriuli e à screât il so secont canâl: sul 622, si cjate “Telefriuli Archivio”. Inmagjinis, programs, presentadôrs e looks di altris timps: un passât autoprodusût e cumò visibil. E ae fin, par dîle dute, chest “Archivi” e je la uniche ocasion che o vin par viodi alc in lenghe furlane, denant de puare ufierte dal panorame gjenerâl. Ancjemò di plui cul rivâ dal Istât, che al met sot naftaline ogni forme di creativitât catodiche.


text:
No. No steit a cjapâ pôre… il cjalt no nus à ancjemò riduzûts in cheste maniere.
Nus plaseve però interompi la publicazion des nestris contis de Ostarie Viere par comunicâus che Vinars ai 5 di Avost, si davuelzarà une serade inmaneade dal Comun di Vençon, dulà che nô di Contecurte, come che za o vin fat pe serade di Rivis di Sedean, a prestarìn vôs e contis a che de Associazion 1511, par une serade a teme storic-naratîf sul riviel di 500 agns fa.
La serade e je proviodude par lis 9.00 sot sere, alì dal Fuartin Venezian, pene metût a puest, dilunc la strade che di Vençon e puarte bande Bordan, dilunc l’arzin dal Tiliment.
Us spietìn!
E come par solit, te pagjine dai spetacui, o cjatarês il librut di scjamâ cu lis contis ineditis scritis pe serade!


text:
Marco Serafin, 48 agns, di Palme, al lavore tant che libar professionist. Al è il puartevôs di “Res Publiche Furlane”, il moviment che al à inviât il referendum pe indipendence dal Friûl (cence che i partîts che o cognossìn za a metessin il bec). Lu vin sintûts par capî lis intenzions dal grup.
Serafin, in tancj no san cui che o sês.
O sin nassûts in gracie aes ideis di cualchi persone, tra chestis al è il nestri ideolic: Adriano Biason. Lôr a àn scomençât a meti in discussion il sisteme dulà che o sin finîts. Si sin cognossût par câs, o jerin in doi-trê, sul imprin, sîs mês za fa. Cumò o sin une cincuantine. E je stade pardabon une robe casuâl, si sin cjatâts su Facebook, e po si sin incuintrâts dal vîf intun bar di Codroip. O vin scomençât a fevelâ di Friûl e di cemût movisi par fâ alc…
Il vuestri program?
Il referendum al sarà la piere miliâr. Di lì o scomençarìn. O vin voie di jessi i partidants di un Friûl indipendent e libar: tornâ a jessi ce che o jerin prime che e rivàs la Italie: vê un Parlament nestri e decidi noaltris il nestri stes destin. L’autonomisim cemût che nus è stât proponût nol si pues fâ e no nus plâs plui.
O sês stâts tacâts ancje de Glesie che apont e dîs che la strade di tignî e je l’autonomisim.
Ur volarès ricuardâ ai predis de Arcidiocesi di Udin che cui che vuê al fevele di autonomisim al à simpri molât i bregons tai confronts dal Stât. Cui che al fevele di autonomisim lu fâs dome par mantignî un “status quo”, il stât atuâl des robis. Nol è cambiât nuie!
E voaltris ce proponêso?
Intant o sperìn te partecipazion de int. O savìn che i furlans a son stufs di cheste maniere di vivi. Al è un sintiment di stufe gjenerâl. Dopo agns di ricetis autonomistichis sbaliadis, o vin voie di cambiâ. Nus àn freât, nus àn fat sintî simpri inadeguâts, sbaliâts, tal nestri jessi furlans.
Par chest referendum, ce quorum si sêso proponûts?
No si sin proponûts un “nivel minim”. Al è un salt tal scûr. Al sarà ce che al sarà.
Dacuardi. Ma dopo?
Dopo cun chescj numars si movarìn a nivel internazionâl: o domandarìn acet li de Onu. Si movarìn a nivel di Nazion Unidis: o contatarìn personalitâts par fâ savê che il popul furlan al à dibisugne di autonomie de Italie. Al sarà il ricognossiment dal popul furlan.
Ma lui saial che te Costituzion taliane al è improibît un distac teritoriâl?
La nestre propueste ae Onu no colarà tal nuie: e sarà cjapade in considerazion, parcè che altris nazions, plui piçulis dal Friûl, a son stadis scoltadis. Che al cjali il Kosovo o cualchi Stât de ex Union Sovietiche.
E se e va mâl?
O lavorarìn pal disvilup di une cussience dal popul furlan, restant apolitics e apartitics. E pacifiscj.
A proposit, i partîts tradizionâi cemût àno reagjît a cheste vuestre idee?
Sans e lontans. I politics, ju tignìn a distance. O vin viodût in Italie che la politiche e je al servizi di pôcs. Duncje se o vessin di poiâsi sui politics, o falarìn prime di scomençâ.
Ancje il Venit al veve organizât un referendum cualchi mês za fa. Sêso in contat cun lôr?
Cul Venit, ju vin vûts i contats, ma cumò o preferìn lavorâ e restâ autonoms. Chest al è un referendum che al rivuarde dome il Friûl. Nus àn dât ancje dai raziscj tai confronts di Triest. Ma noaltris o vin fat cheste sielte, par vie che e rivuarde dome il popul furlan, che al è ben distint di triestins e venits.
Cheste vuestre iniziative, cemût podaressino definîle: une propueste o une provocazion?
Un disveâsi des cussiencis.
E il gnûf Stât cemût lu clamarêso?
Republiche dal Friûl. O vin za i candidâts di un Parlament Furlan, che al sarà elet dutun cul referendum. Duncje, subit dopo, a saran decidudis dutis lis azions di meti in vore. Ma prin di dut, il ricognossiment Onu.
La capitâl?
La vin za sielte cuntun sondaç online. A jerin trê in bal: Aquilee, Udin e Cividât. E à vinçût Aquilee. Dut si fasarà lì.
Lui al à dite prime, che il vuestri moviment al è a-partitic, che i politics ju tignîs lontans. I domandi: se o varês un parlament, cun ce lu pensaiso di implenâ se no cui partîts?
Lis fuarcis politichis a jentraran, ma dopo. Ai candidâts o vin fat une propueste serie: meti di bande lis lôr ideis personâls a pro de cause de indipendence dal Friûl, in cheste prime fase “costituent”. Dopo sì, ognidun al sarà libar di costituî il so grup politic.
Cjalant la liste dai candidâts al Parlament furlan, si cjatin tancj fantats dal Friûl ocidentâl. Chest al è un dât interessant se o pensìn che il cûr autonomistic al à simpri batût di ca de aghe. Cemût si spieghial?
Di là dal Tiliment si concentre une fuarte zone dal Friûl dal pont di viste produtîf e dal cumierç. Lôr si son rindûts cont di bessôi che la situazion e je vuê ingovernabile propite sul front economic. A vuelin tornâ indaûr, scomençâ di gnûf dal principi, tant che republiche furlane. Nô o mantignarìn i cjampanii cemût che a son cumò, cence sierâ lis puartis a nissun. Par fâ un esempli, i zovins di Pordenon, no ju oblearìn a imparâ il furlan, ma ju lassarìn libars di mantignî lis lôr peculiaritâts.
Vele, la cuistion lenghe. Passe cualchi slogan e la titolazion di “Parlament furlan”, di lenghe furlane si viôt pôc. Ancje il sît al è dut par talian, a part i somaris de homepage.
Il pont al è che nô o rivìn di 150 agns dulà che nus àn imponût il talian, e gjavât dut il rest: la nestre storie e la nestre lenghe. Cence nuie gjavâ a cui che al fevele talian e i siei dialets, la nestre posizion e je che il furlan al sarà la lenghe uficiâl de Republiche furlane. Ancje a livel Onu, al sarà ripuartât cussì. ❚
✒ Oscar Puntel
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +


text:
La pui impuartante band taliane di musiche irlandese par un conciert di grant impat e ’sugjestion indulà che si contin ducj i cos e les atmosferis tipichis d’Irlande. Un stret dialic musicâl in belance jenfri virtuosisims e pathos, a la scuvierte dei inmagants paisaç sonôrs de musiche irlandese: les antichis e coradis baladis e il ritmi e l’energjie de le leterature des baladis indiauladis. I tocs strumentai e vegnin dal grant e antîc repertori leât al violin, a les uillean pipes e al flaut traviers, sigurementri jenfri i pui impuartants struments de tradizion irlandese. La ghitare e zonte une grande energjie ritmiche e dinamiche a le inmagante tiessidure ritmiche e melodiche ufierte dai struments soliscj. E ventin une lungje cariere caraterizade di frecuentis colaborazions cun significatîfs musiciscj de i’sule di smeralt. Di resint si son esibîts tai Concierts al Quirinâl.
Formazion:
Laura Torterolo – vôs e ghitare;
Fabio Rinaudo – flaut traviers irlandês;
Michel Balatti – flauto traverso irlandese;
Luca Rapazzini – violin;
Claudio De Angeli – ghitare, mandule e banjo.


text:
Al sucêt dispès che, o par vie di cjamin masse lunc o par strachece, une persone e vedi dibisugne di une polse e i vegni di cjalâ indaûr par misurâ cul voli de inteligjence e la batude dal cûr la trate finide. O soi daûr a cirî di cjalâ dentri i 40 agns che nus separin dal taramot dal 1976 e mi acuarç che, forsit par vie de presbiopie tipiche dai anzians, o rivi a viodi cun vivece i avigniments plui lontans, e invezit chei plui resints fûr fûc, velâts di une coltrine infumatade e opache.
_O vin vivût i agns straordenaris di un moviment popolâr che, da lis tendis tor dai rudinaçs dai siei paîs, al à domandât daurman il so dirit a vignî calcolât no ogjet di un plan gjenerâl di ricostruzion, ma sogjet politic di une progjetualitât che e veve di misurâsi cul ambient, cu lis relicuiis dal so passât, cu la sô identitât storiche, culturâl e linguistiche, cun lis sôs dibisugnis sociâls. La partecipazion popolâr e à rapresentât di plui che une istance formâl, deventant sostance, inteligjence e passion, sacrifici e rivolte inte trame fisse des comunicazions in etât pre telematiche, intes riunions e intes assembleis, intes manifestazions imponentis di place, fin a chel çucul che al à svolât sul cjâf di Giulio Andreotti.
_O pues dâi no dome a mi, ma ancje ai tancj amîs che cun me si àn impegnât, il merit di vê provât di fâ di Vençon une farie pal progjet di une ricomposizion fedêl dal centri storic, ativant risorsis umanis famosis par sience e cognossince, elaborant metodologjiis di intervent sostignibii su la base de ricercje sientifiche e aes gnovis tecnologjiis; ma cheste farie – e chi e sta la part plui inovative dal nestri progjet – al à tignût simpri lis puartis spalancadis ae popolazion, profitant anzit par cjapâle inte ideazion dal futûr pussibil e concret de nestre citât.
_Inte resinte cunvigne udinese su la valutazion dai bens culturâi dopo il taramot, un esponent dai plui studiâts inte dissipline dal restaur in Italie, finide la visite al Domo di Vençon, nol à dome ricognossût il rigôr sientific de ricomposizion, ma al à afermât che chê glesie, par sigûr il risultât plui madûr de nestre semine laboriose e cruziade, e jere tant che une opare di poesie. Par lei la poesie i vûl une ment libare e un grant cûr, ma a son propit chestis facoltâts che, aromai di tancj agns, si son indebilidis se no studadis.
_La ricjadude ancje sul Friûl di fenomens simpri plui invasîfs e di caratar globâl al à compuartât dal sigûr l’impuariment morâl, la sierade individualistiche, la colade di ogni tension ideâl: dut si è fat opac, dut al devente gjeneric, dut al devente indistint, tant che al va a pericul di pierdisi ancje il valôr simbolic di une ricostruzion che e voleve sburtâ ancje ae rinassite sociâl e economiche.
_O puarti dome, in sierade, un esempli, misure dal penç de fumate che nus involuce: a Vençon, une mostre preziose des medaiis incidudis di doi concitadins innomenâts che si son formâts ae Zecca dello Stato no dome no je stade calcolade buine par vignî ospitade intai spazis famôs dal Comun, ma la aministrazion comunâl no à nancje acetât l’invît a patrocinâ cheste iniziative.
_Al valeve pardabon la pene cori tant par dopo tirâsi indaûr scaturîts denant a travuarts di cheste fate? ❚
✒ Remo Cacitti
EDITORIÂL – Taramot 40 agns dopo: une ricostruzion “restade li”?............
Al sucêt dispès che, o par vie di cjamin masse lunc o par strachece, une persone e vedi dibisugne di une polse e i vegni di cjalâ indaûr par misurâ cul voli de inteligjence e la batude dal cûr la trate finide. O soi daûr a cirî di cjalâ dentri i 40 agns che nus separin dal taramot dal 1976 e mi acuarç che, forsit par vie de presbiopie tipiche dai anzians, o rivi a viodi cun vivece i avigniments plui lontans, e invezit chei plui resints fûr fûc, velâts di une coltrine infumatade e opache.


text:
Covente dîlu: alc si môf sul front de autonomie. E mancul mâl, parcè che la specialitât de Regjon e je simpri plui sot atac. Il guvier di Rome al à sclarît di volê acentrâ plui che si pues dutis lis competencis di caratar aministratîf e politic, lassant ae perifarie dome i fruçons. E inte campagne eletorâl pes consultazions dai 31 di Mai, i candidats che a vuidin lis regjons a statût ordenari a fasin a gare intal contestâ i privileçs che noaltris o varessin plui di lôr: al à tacât il toscan Enrico Rossi, ma i son daurman vignûts daûr i venits Alessandra Moretti e Flavio Tosi. PROPUESTE INDECENTE_Cun di plui, la propueste di Roberto Morassut, deputât Pd, di scancelâ no dome la nestre specialitât ma adiriture la nestre Regjon, e cjate simpri plui acet jenfri dai parlamentârs di Rome. Se la voie di jessi parons dal nestri destin no si dismôf di presse, o riscjìn che de nestre autonomie in avignî no ‘nt resti plui nancje un fregul. E che il Venit nus gloti dut un flât.
CENTRI DI GRAVITÂT_Covente sveâsi, duncje. Dut câs al è cui che si è za dismot. I sindics dal “Laboratori di Autonomie” a stan lant indevant intun percors che al ponte a doi obietîfs: di une bande rinfuarçâ la cussience autonomiste cuntune schirie di incuintris di formazions, clamâts “Lezions di autonomie”, e di chê altre meti dongje la Assemblee des Comunitâts Linguistichis che e podarès pardabon deventâ il centri di gravitât di une gnove vision plene di morbin di autoguvier. Salacor, al volarà un pôc di timp par organizâ chest gnûf organisim, ma la strade e je chê juste: i 16 sindics no àn spietât che la Regjon e convochi di bessole la Assemblee, ma a àn stiçât la sô costituzion dal bas, sburtant i lôr coleghis sindics a cjapâ la iniziative e a aderî daurman a cheste istituzion.
UN GNÛF PARTÎT_Intant, la galassie dai autonomiscj si insiore di un altri moviment: Patrie Furlane. A dâ fûc ai pulvins dal gnûf sogjet politic e je la volontât di lâ a costituî la Regjon Autonome dal Friûl. Cence Vignesie Julie. Bastaraial? Nol è dit, ma alc al è alc … e nol è un câs che ducj chescj discors a viazin sul canâl de valorizazion politiche e no dome culturâl dal fatôr identitari.
La culture, la lenghe, il folclôr no bastin plui: il Friûl al à podût di fat disvilupâsi dome cuant che al è stât autonom. E ancje se tai ultins 15 agns la autonomie no je coventade a cuissà ce, pierdile al sarès pardabon un disastri. Ma in prospetive, al à spiegât Sergio Cecotti, la erosion de nestre specialitât e sarà inevitabil se nol nassarà di corse un fuart grup bon di convinci i furlans a dâi un grum di consens tes elezions pe uniche Cjamare che e restarà, dulà che il Friûl al sarà rapresentât probabilmentri di cuatri gjats ininfluents. Dome realizant une gnove fuarte formazion autonomiste e identitarie la nestre tiere e podarà – salacor – salvâsi di un declin ireversibil.
RISULTÂT SPARIZION?_Se invezit si continuarà a discuti cence meti in vore une alternative ai partîts talians o padans, il risultât al sarà dome un: la sparizion dal Friûl. A 70 agns de Liberazion dal Fassisim, sublimazion dal centralisim talian, la crisi des istituzions e dai lôr belançs e pues sburtâ a crodi che i ramaçs secs de Democrazie a sedin propit lis Regjons e i Comuns. Mancul podê sul teritori, plui podê tai centris decisionâi che a contin: e in chê volte, ce nus restaraial? Dome il “sium di chei furlans in fughe” che Franco Marchetta al veve delineât intune sô opare sul plui utopist dai personaçs de leterature mondiâl: Don Chisciotte.
LA UTOPIE UTIL_A chest pont, la lote pe autonomie e podarès pardabon someâ a une utopie. Lu someave ancje intal doman de vuere, ma int come Pasolini, Marchet e D’Aronco e veve scomençât a percorilu, il troi di chê utopie. E nol è un câs che tal zîr di 20 agns e je nassude la Regjon autonome: une Regjon sbaliade, che e met dongje il Friûl e Triest, ma che nus à dut câs fat lâ une vore indevant tal disvilup de nestre societât e de nestre economie. E someave une utopie ancje tornâ a tirâ sù dut dopo che l’Orcolat nus veve sdrumadis 100 mil cjasis e copâts mil confradis. E invezit je vin fate, di presse e ancje avonde ben.
Ancje cumò al covente inietâsi une buine dose di sane utopie: e fâ di dut par imagjinâ un Friûl diferent, che al cjali al doman cun fiducie e che al vedi braçs e cûr, ma soredut cerviel. Parcè che nissun nus judarà e o varìn, come dispès nus è tocjât, di rangjâsi di bessôi. E plui adore o tachìn, plui adore o rivarìn adore a fâlu.❚
Walter Tomada
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +


text:
«Ma ce isal di cussì strani?» al comente Paolo Petiziol, consul onorari de Republiche Ceche, dal so ufici di Udin «Il ministeri de justizie cec al à dome dade aplicazion a un principi ricognossût aromai za de Europe e de cjarte dai dirits dal om». La cuistion e rivuarde Giorgio Cadorini, nassût a Palme ai 15 di Dicembar dal 1965, e intal Zenâr dal 1991 emigrât in Boemie (dal Avost dal 2005 al è a stâ a Kolín) dulà che al vîf cu la femine e doi fîs (1993 e 1995).
Zorç Cadorini al à continuât a lavorâ pe lenghe furlane ancje lontan dai confins de Patrie te didatiche, tes traduzions e te editorie, in particolâr cu la preparazion di dizionaris, traduzions e dopladure pe television, cors di lenghe par internet.
INCARGHE DAL MINISTERI_ Ma dongje des ativitât ancje academiche, che lu viôt impegnât te Universitât, prime par 13 agns te Facoltât di Filosofie li de Universitât “Carli IV” di Praghe dulà che lu àn clamât a insegnâ furlan e cumò Facoltât di Filosofie e Siencis Naturâls li de Universitât de Slesie a Opava, dal 2000 Zorç Cadorini al è stât acreditât ancje dal Ministeri de Justizie cec che lu à ricognossût tant che interprete uficiâl di lenghe furlane (dal 1994 al jere ancje za pal talian) come che si pues lei dal sît dal ministeri.
RIGNOSSIMENT DOVÛT_ Simpri il consul Petiziol nus conferme «Cuant che il prof. Cadorini mi à domandât un parê, o ai dome fat cualchi verifiche, ma l’acreditament al è rivât cence dificoltâts: dopo dut o sin in Europe e i principis gjenerâi, che a son za ricognossûts, a van rispietâts par dut: nol è ecezionâl il fat che la Republiche di Cechie e vedi fat chest at dovût, pluitost al è avonde curiôs che cualchidun si smaravei e che lu ritegni une concession».
Une maniere di viodi che e varès di insegnâ tant, massime scomençant dal Friûl.
Christian Romanini
ATUALITÂT – Furlan, lenghe de justizie in Cechie............
«Ma ce isal di cussì strani?» al comente Paolo Petiziol, consul onorari de Republiche Ceche, dal so ufici di Udin «Il ministeri de justizie cec al à dome dade aplicazion a un principi ricognossût aromai za de Europe e de cjarte dai dirits dal om». La cuistion e rivuarde Giorgio Cadorini, nassût a Palme ai 15 di Dicembar dal 1965, e intal Zenâr dal 1991 emigrât in Boemie (dal Avost dal 2005 al è a stâ a Kolín) dulà che al vîf cu la femine e doi fîs (1993 e 1995).


text:
«Par fâ dal mâl baste nome un secont, par fâ dal ben la vite di un om» (dal toc A là sù dal CD La vite e la Muart 2011).
Cussì, cu la sinfonie de sô ghitare e la cjantade strissinade Aldo Rossi, in art Aldo dai Ros, nus conte di vitis, di paîs, dal Friûl e de Cjargne.
Cjantautôr di Tumieç, trasferît di piçul di Udin, nus descrîf vizis e virtûts de nestre int. Cognossût in principi cul non Aldo Giorgi, al è stât diretôr artistic di emitents radiofonichis locâls e dal 1986 cun I Salvadis al puartave ligrie tes sagris di paîs. Al è cul 2004 che l’artist al met adun i tocs in lenghe furlane, publicant il so prin album di solist.
«In dutis lis cjançons che o ai scrit al è un tocut di me, piçul o grant che al sedi.»
Di une vite al scrîf cjançons par fruts e al à cjapât varis ricognossiments. Tancj di chescj, come che nus conte lui «A valin plui di tancj regâi. Par fâ un esempli, o ai savût che un dai miei tocs al è stât cjantât ae recite di fin an dai fruts de scuele de infanzie di Mortean. O soi stât une vore content.»
Noaltris lu ricuardìn a partî dal sô prin album di solist: Miôr curte (2006), cjançons in mancul di trê minûts. Tal timp al compon ancje tocs par Manuela di Centa, siglis par Carnia Canta, Telefriuli, il Tocai e manifestazions variis e al publiche cutuardis gnovis cjançons cul Cd Furlan (2007) e il secont volum Curtis, ghitaris e curtìs. Miôr curtis (2008). Il dopli album La vite e la Muart (2011), recensît su la Enciclopedie de musiche taliane, al à dentri invezit vincj tocs. Tancj a son une vore preseâts, come Di un Pari, une cjante che e dure 75 seconts ma che e conte une storie lungje 17 agns, dedicade a Beppino Englaro, Cjalde chê sere in memorie dai 6 di Mai e Grant dedicât ae mari. Chest album al à dentri no dome inedits ma ancje covers e poesiis cjantadis, tant che Preiere di Nadâl e Si podès.
Tal 2013 al jes Miôr fale curte, une racuelte des 28 curtis scritis dal 2006 al 2014, e infin tal Otubar 2014 al prodûs Ta cove de Strie. Dopo chest ultin CD, Aldo al continue a scrivi simpri restant te suaze di tocs tant che Strie e Il Gjaul, cu la sielte duncje di peraulis in marilenghe che «a cjantin di bessolis nome a sintilis» e o spietìn prest un gnûf album.
Dai siei idui nus conte: «O ai bisugne di sintî la musiche dai grancj, mastiâle, glotile e dopo la torni a spudâ fûr ae mê maniere. Cjapâ ispirazion par me al vûl dî sintîmi fradi di un altri artist; di fantat si tratave di Giorgio Ferigo, Dario Zampa, George Brassenes, Paolo Conte e Fabrizio De Andrè. Ultimamentri, Gianmaria Testa, Alessandro Mannarino, Tom Waits e Jack Savoretti. La ironie pes “Curtes” di Giorgio Gaber, Paolo Rossi e Dario Vergassola.»
Aldo dai Ros al è simpri atîf sul Blog, Facebook e Instagram. Soundcloud, iTunes, Amazon e Google music a tegnin dongje dute la sô musiche e sul so canâl youtube www.youtube.com/alduti che al sta par rivâ a 200 mil di lôr che lu seguissin, o podês cjatâ videos autoprodusûts e inzornaments su la vite e la art di chest cjantautôr origjinâl, cjargnel, furlan.
✒ Moira Pezzetta
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +